Document ID: 32010D0068

KOMISIJAS LĒMUMS
(2010. gada 2. februāris)
par Maltas maksājumu aģentūras grāmatojumu noskaidrošanu attiecībā uz Eiropas Lauksaimniecības garantiju fonda (ELGF) finansētiem lauku attīstības pasākumu izdevumiem 2008. finanšu gadā
(izziņots ar dokumenta numuru C(2010) 468)
(Autentisks ir tikai teksts maltiešu valodā)
(2010/68/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 30. un 39. pantu,
apspriedusies ar Lauksaimniecības fondu komiteju,
tā kā:
(1)
Ar Komisijas Lēmumu 2009/366/EK (2) ir veikta visu maksājumu aģentūru grāmatojumu noskaidrošana par 2008. finanšu gadu, izņemot Maltas maksājumu aģentūras “MRRA” grāmatojumus.
(2)
Pēc jaunas informācijas saņemšanas un papildu pārbaudēm Komisija tagad var pieņemt lēmumu par Maltas maksājumu aģentūras “MRRA” iesniegto grāmatojumu pilnīgumu, precizitāti un ticamību attiecībā uz izdevumiem lauku attīstības pasākumu jomā.
(3)
Saskaņā ar Regulas (EK) Nr. 1290/2005 30. panta 2. punktu šis lēmums neskar Komisijas vēlāk pieņemtos lēmumus, ar kuriem no Kopienas finansējuma izslēdz izdevumus, kas nav veikti saskaņā ar Kopienas noteikumiem,
IR PIEŅĒMUSI ŠO LĒMUMU.
1. pants
Ar šo lēmumu ir noskaidroti Maltas maksājumu aģentūras “MRRA” grāmatojumi attiecībā uz Eiropas Lauksaimniecības garantiju fonda (ELGF) finansētiem izdevumiem 2008. finanšu gadā.
I un II pielikumā ir norādītas summas, kas saskaņā ar šo lēmumu ir atgūstamas no dalībvalsts vai tai izmaksājamas saistībā ar lauku attīstības jomā Maltā veiktajiem pasākumiem.
2. pants
Šis lēmums adresēts Maltas Republikai.
Briselē, 2010. gada 2. februārī

Labels: 4
19
6
18
15